ગુલમહોર રોડ ક્રમાંક એક પર આવેલી લીલા સોસાયટીના વૉચમૅન દયાનંદ ઝાએ મિડ-ડે LOCALને હતું કે ‘કદાચ માર્ગની સિવરેજ પાઇપલાઇનમાં છિદ્ર હોઈ શકે. કેટલીક વાર તો નાળાનું એટલું પાણી ઊભરાઈ જાય છે કે લીલા સોસાયટીમાં દૂષિત પાણી પ્રવેશે છે. આનાથી સમગ્ર વિસ્તારમાં દુર્ગંધ ફેલાય છે. દરરોજ સાંજે ચાર વાગ્યાથી પાણી માર્ગ પર ફરી વળે છે. રોડ વચ્ચેની ડામરની પટ્ટીમાંથી પાણી લીકેજ થાય છે. આ મામલે લીલા સોસાયટી તેમ જ બાજુના બિલ્ડિંગના રહેવાસીઓએ કે-ઈસ્ટ વૉર્ડમાં ફરિયાદ કરી છે, પરંતુ હજી સુધી કોઈ પગલાં લેવામાં આવ્યાં નથી.’